- સુંગધાએ શેર કરેલી તસવીરોમાં અલી અને સુગંધા ચિયરલિડર્સના ડ્રેસમાં હતા કારણ કે, આ નવો શો ક્રિકેટ પર આધારિત છે, જેમાં આઈપીએલની મેચો પર ચર્ચાની સાથે કોમેડી રજૂ કરવામાં આવશે. આ શોમાં કપિલદેવ અને વિરેન્દ્ર સેહવાગના આવવાની શક્યતાઓ પણ રહેલી છે. આ શોમાં શિલ્પા શિંદે અને સુનીલ ગ્રોવરની સાથે અલી અસગર, સુગંધા મિશ્રા અને એક્ટર સુયશ રૉય પણ જોવા મળી શકે છે. સુનીલ અને શિલ્પા શિંદેનો આ શો ઓનલાઈન ટેલિકાસ્ટ કરવામાં આવશે. આ શોના 20-22 એપિસોડ ટેલિકાસ્ટ થાય તેવી શક્યતા છે. તાજેતરમાં જ શિલ્પા શિંદે અને સુનીલ ગ્રોવરનો ફર્સ્ટ લુક પણ જાહેર કરવામાં આવ્યો હતો. જેમાં બંને અલગ જ અવતારમાં જોવા મળી રહ્યાં હતા. આ અગાઉ સુનીલ ગ્રોવર પૂર્વ ભારતીય કેપ્ટન મહેન્દ્રસિંહ ધોની સાથે જોવા મળ્યો હતો.